Diari Oficial de la Generalitat Valenciana


Sumari del DOGV 9760, del 05-01-2024 (2023/12549)

RESOLUCIÓ de 15 de desembre del 2023, de la Universitat Politècnica de València, per la qual es publica una relació complementària amb el nom de la persona aspirant que ha superat el procés selectiu d'accés a l'escala/categoria d'oficial de segona d'esports (codi: 2022/P/FC/C/28), relativa al procés excepcional d'estabilització mitjançant el sistema de concurs pel torn d'accés lliure, convocat per la Resolució de 15 de desembre del 2022 (DOGV 20.12.2022).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12025


Data del document
:   15-12-2023

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * Universitat Politècnica de València

RESOLUCIÓ de 15 de desembre del 2023, de la Universitat Politècnica de València, per la qual es publica una relació complementària amb el nom de la persona aspirant que ha superat el procés selectiu d'accés a l'escala/categoria d'oficial de segona d'esports (codi: 2022/P/FC/C/28), relativa al procés excepcional d'estabilització mitjançant el sistema de concurs pel torn d'accés lliure, convocat per la Resolució de 15 de desembre del 2022 (DOGV 20.12.2022). [2023/12552]  
   
  
Per Resolució de 28 de juliol del 2023 de la Universitat Politècnica de València és va publicar el nomenament de les persones aspirants que havien superat aquest procés selectiu (DOGV 7 d'agost del 2023).  
Atès que l'aspirant María Isabel Villanueva Jiménez no compleix el requisit especificat en el punt 2.e) de la Resolució de 28 de juliol del 2023 d'aquesta Universitat Politècnica de València, i ja que es donen les circumstàncies especificades en l'apartat 7.4 de la convocatòria d'aquest procés, es fa necessari modificar aquesta resolució i fer pública la persona aspirant que perd els drets derivats de la participació en el citat procés selectiu.  
A requeriment del rector, es publica l'Acord de l'òrgan tècnic de selecció de data 17 de novembre del 2023, que aprova, d'acord amb les bases de la convocatòria, una relació complementària amb la persona candidata següent per puntuació, susceptible d'elegir destí en el cas que es produïsca alguna de les causes recollides en l'apartat 7.4 de la convocatòria, a fi de proposar-la per al nomenament, per haver superat el procés selectiu com a personal funcionari de carrera en substitució de la persona aspirant que n'ha perdut el dret.  
D'acord amb l'anteriorment exposat i de conformitat amb el que estableixen les bases de la convocatòria esmentada, resolc:  
  
Primer  
Segons l'ordre de puntuació obtingut per les persones aspirants, es publica definitivament, amb expressió de la puntuació total obtinguda, el nom de l'aspirant, Francisco José Merino Rubio, que supera el present procés selectiu, amb una puntuació total de 65,94 punts, i que substitueix a María Isabel Villanueva Jiménez, que n'ha perdut el dret en aquest procés selectiu.  
  
Segon  
De conformitat amb el que s'estableix en les bases de la convocatòria, en el termini de deu dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana, la persona aspirant que ha superat aquest procés selectiu i s'esmenta en el punt anterior ha de presentar, davant del Registre General de la Universitat Politècnica de València, edifici del Rectorat, edifici 3F, planta baixa, al costat del Rectorat, siti al camí de Vera, s/n, de València; del registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi; del registre de l'Escola Politècnica Superior de Gandia, siti al carrer del Paranimf, 1, del Grau de Gandia, o en qualsevol de les formes establides en l'article 38.4 de la Llei 39/2015, d'1 d'octubre, del procediment administratiu comú de les administracions públiques, dirigits al Servei de Gestió de Personal -Secció del PAS- d'aquesta universitat Politècnica de València, els documents següents:  
a) Fotocòpia compulsada o acarada del document nacional d'identitat, o del document que acredite la seua nacionalitat o del passaport en el cas de les persones nacionals dels estats membres de la Unió Europea o dels estats als quals siga aplicable la lliure circulació de treballadores i treballadors, i si escau, els documents que acrediten el seu vincle de parentiu i el fet de viure a expenses o estar a càrrec de persona nacional d'un altre estat amb el qual tinga aquest vincle. Així mateix, han de presentar una declaració signada o promesa com que no està separat o separada de dret del/de la cònjuge i, si s'escau, del fet que la persona aspirant viu a expenses seues o està a càrrec seu.  
b) Fotocòpia compulsada o acarada del títol acadèmic exigible segons aquesta convocatòria, o certificat acadèmic que acredite haver cursat tots els estudis per a obtenir el títol. En el cas de titulacions obtingudes a l'estranger, ha d'adjuntar-se la credencial que acredite la seua homologació.  
c) Fotocòpia compulsada o acarada dels documents acreditatius dels requisits o les especialitats, si s'escau, que figuren en la present convocatòria.  
d) Declaració jurada o promesa de no haver sigut separat o separada mitjançant un expedient disciplinari de qualsevol administració o càrrec públic, com també de no estar inhabilitat o inhabilitada penalment per a l'exercici de les funcions públiques. Les persones aspirants la nacionalitat de les quals no siga l'espanyola, a més, han d'efectuar la declaració de no estar sotmeses a cap sanció disciplinària o condemna penal que impedisca, al seu país, accedir a la funció pública.  
e) Certificat mèdic acreditatiu de posseir la capacitat física i psíquica necessària per a l'acompliment de les funcions de la categoria/escala oferida. A aquest efecte, els reconeixements es realitzen a través del Servei Integrat de Prevenció i Salut Laboral de la Universitat Politècnica de València, a fi que aquest realitze el reconeixement mèdic pertinent i expedisca el certificat mèdic que corresponga.  
f) Les persones aspirants amb diversitat funcional han de presentar una fotocòpia compulsada o acarada del certificat de la Conselleria d'Igualtat i Polítiques Inclusives, o òrgans competents d'altres administracions públiques, que acredite una discapacitat igual o superior al 33 %, així com la seua capacitat per a exercir les funcions que corresponen a les vacants oferides.  
g) Fotocòpia compulsada o acarada dels documents acreditatius de l'exempció del pagament de taxes, de conformitat amb la sol·licitud de la persona interessada.  
Una vegada presente els documents la persona interessada, s'efectuarà el nomenament com a personal funcionari de carrera del grup C, subgrup C1, escala/categoria d'oficial de segona d'esports, mitjançant resolució del rector que es publicarà en el Diari Oficial de la Generalitat Valenciana, amb especificació de la destinació adjudicada d'acord amb l'ordre de puntuació obtingut, i es fixarà la data o el termini de la presa de possessió.  
  
Contra la present resolució, que posa fi a la via administrativa, la persona interessada pot interposar un recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la publicació en el Diari Oficial de la Generalitat Valenciana. Així mateix, amb caràcter potestatiu, es pot interposar un recurs de reposició, en el termini d'un mes des de l'endemà de la publicació en el Diari Oficial de la Generalitat Valenciana, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
   
València, 15 de desembre de 2023.- El rector: José Esteban Capilla Romá.